philippe etc. savoir faison a tous presents et advenir nous avoir
receu lhumble supplication de maitre gilles le chesne demourant
a villers le parwyn contenant que pour assopir certains
differens et questions esmendeez entre ledit supliant et feu philippes
guyot, parties sen avoient soubmis a l arbitraige daulcuns
gens de bien qui suyvant icelle submission en ont depuis
esmologue leur sentence arbitraire et combien que ledit philippe
guyot se debvroit avoir tenu content de ladite sentence sans
au supliant avoir faict aulcune foulle force violence ce
nonobstant ayant ledit feu philippe guyot sur la feste de la
sainte magdaleine dernierement passee trouve le supliant
passant son chemin pour aller a sa maison sur les rues
devant la cense ou que ledit philippe demouroit luy dit
plusieurs atroces iniurieuses parolles et luy donna quant a
quant ung vilain coup de poing et se retirant incontinent
dedans ladite cense sortit incontinent apres avecq une dernyere
picque courrant en grand fureur apres ledit supliant en lune
main et en laultre une pierre laquelle il jetta sur
lestommach du supliant de sorte que estant ledit supliant par
i ce constrainct de se mettre a juste et necessaire desfence
leva de terre ladite pierre et la jettant contre ledit philippe
lattaint au front et le blessant quelcque peu et eust ledit
philippe au mesme instant perche ledit supliant tout oultre et tue
sur la place en cas que par intercession daulcuns il neust
este empesche et comme la blessure dudit philippe estoit de
fort petite importance et entierement curable ne laissa ledit
philippe a cause dicelle continuer son labeur ny de boire ny de
manger a laccoustume, mesmes de frequenter et hanter
les tavernes courir saulter et suyvre le compaignon ne se
plaindant oncques dicelle blessure, comme aussy pour la
tante petite importance dicelle il navoit occasion de se
plaindre ains quelzques jours apres comme ledit philippe
ne cessa de sa vye irriglee seroit advenu que le mal du
coste et pleurisie luy surprins, dont parapres il est
decede de ce monde et combien que selon ladvis des maistres
es droictz, mesmes suyvant certaines informations sur ce
tenues il seroit tout notoire que le supliant nest culpable
de ladite mort joinct quil a faict paix a partie interessee
ce nonobstant comme le coup de ladite pierre joinct la
devantdite nonchalance dudit defunct ladite maladie en
pourroit avoir prins en luy son origine a la mort et
que partant aulcuns noz officiers ou des aultres particuliers
luy pourroient par cy apres donner quelcque fascherie soubz
pretext que le supliant auroit quelcque coulpe en icelle
il nous a treshumblement suplie et requiz luy vouloir pardonner
ledit faict et sur ce luy faire despescher noz lettres patentes
de remission en tel cas pertinentes pource est il que
nous les choses dessusdites considerees et sur icelles eu ladvis de
noz bien aimez les mayeur et eschevins dudit villers le parwyn
audit maitre gilles le chaisne supliant inclinans a sadite supplication
et requeste et luy veullans en ceste partie grace et misericorde
preferer a rigeur de justice avons au cas susdit quicte remis et
pardonne quictons remettons et pardonnons de grace especialle
par ces presentes le cas et homicide dessus declaire ensamble
toutes paines amendes et offences corporelle et criminelle
enquoy pour et a raison dudit cas et homicide es circumptances
et dependences, il a et peult avoir mesprins offence et
estre encourru envers nous et justice, lequel quant a ce
avons remis et restitue mettons et restituons a ses bons
noin et fame en notre pays et duce de brabant lembourg
et oultremeuze et en tous aultres noz pays terres et seigneuries
et a ses biens non confisquez sanlcuns en y a tout ainsy
et par la forme et maniere quil estoit auparavant
ladvenue dudit cas et homicide imposant surce silence
perpetuel a notre procureur general et a tous aultres noz
* justiciers officiers et subiectz quelzconcques satisfaction
toutesfois faicte a partie interessee premierement et avant
tout oeuvre si faicte nest et elle y chiet civiliement
tant seulement pourveu que ledit supliant sera tenu amender
ledit cas envers nous aussy civilement selon lexigence
diceluy la faculte de ses biens et la forme de noz ordonnances
surce faictes et enoultre de refundre et payer les fraiz
mises et despens de justice, sanlcuns en ont este pource
faictz le tout a larbitraige et taxation de noz ames
et feaulx les chancellier et gens de notre conseil en brabant
que commettons a ce dausquelz mandons que appellez
pardevant eulx tous ceulx et celles qui pource feront
a appeller ilz procedent bien et deuement a la veriffication
et interinement de ces presentes, selon leur forme et teneur
et a la taxation desdits frais et despens de justice et aussy
de ladite amende civile lequel interinement ledit supliant
sera tenu requerir et poursuyr pardevant lesdits de notre
conseil en brabant endeans six mois prochainement venans
apres la date de ces presentes, a paine de perdre le fruyt
et effect dicelles ce faict lesdits despens deuement
payez et ladite amende civile tauxee et payee es mains de
notre receveur des exploix ou aultres noz officiers quil
appertiendra, et qui sera tenu den faire recepte et tenir
compte a notre prouffit avecq aultres deniers de sa charge
et entremise ilz et tous aultres noz justiciers, officiers,
* soit de lamende civile
a tauxer quie et payer
es mains du receveur
des exploix fait recepte
et respondu au prouffit
de sa majeste paricelluy receveur
des exploix
et subiectz presents et advenir cuy ce regardera, leurs lieuxtenans
et chacun deulx endroict soy et sicomme a luy appertiendra
facent soeuffrent et laissent ledit supliant de ceste notre grace
remission et pardon et de tout le contenu en cesdites presentes selon
et par la forme et maniere que dict est plainement, paisiblement
et perpetuellement joyr et user. sans en ce luy faire mettre
ou donner, ne souffrir estre faict mis ou donne ores ny au
temps advenir en corps ny en biens aulcun arrest destourbier
ny empeschement au contraire ains si son corps ou aulcuns
de sesdits biens sont ou estoient cy apres pource prins saisiz ou
arrestez ou aultrement empeschez les mettent ou facent
mettre incontinent et sans dilay a plaine et entiere delivrance
car ainsy nous plaist il nonobstant que le cas cy dessus
declaire ne soit encoires sur a$$e et a fin que ce soit chose
ferme et stable a tousiours nous avons faict mettre nostre
seel a ces presentes. saulf en aultres choses notre droict et
laultruy en toutes donne en notre ville de bruxelles au
mois de mars lan de grace mil cincq cens soixange quatorze
avant pasques de noz regnes, assavoir des espaignes sicille roy
le xxe. et de naples le xxije ainsy soubscript sur le ply
par le roy en son conseil et signe mesdach
collationnee aux lettres originalles.
par moy
vanden houte $